cyanic-selkie/wikianc huggingface dataset:
আনা ফ্রাঙ্ক
স্থানান্তর
বেঁচে যাওয়া আরো অনেক নারী ও শিশুর সাথে আনা ফ্রাঙ্ককেও উলঙ্গ করে জীবাণুনাশক দেওয়া হয়েছিল, মাথা কামিয়ে দেওয়া হয়েছিল এবং বাহুতে একটা শনাক্তকারী সংখ্যা এঁকে দেওয়া হয়েছিল। দিনে নারীদেরকে দাসশ্রমিক হিসেবে ব্যবহার করা হতো। আনা ফ্রাঙ্ক পাথর  বহন ও ঘাসের আঁটি বাঁধার কাজ করতে বাধ্য হয়েছিলেন। আর রাতে তাদেরকে সংকীর্ণ ব্যারাকে গাদাগাদি করে রাখা হতো। পরবর্তীতে কিছু প্রত্যক্ষদর্শী বলেছেন যে শিশুদের গ্যাস চেম্বারে নিতে দেখে আনা ভয়ে কুঁকড়ে যেতেন। তবে অন্য কিছু প্রত্যক্ষদর্শী বলেছে যে তিনি শক্ত ও সাহসী ছিলেন। তাঁর সামাজিক ও আত্মবিশ্বাসী প্রকৃতি তাঁকে তার বোন, মা ও নিজের জন্য বেশি খাবার সংগ্রহ করতে সাহায্য করেছে। অনেক আগেই আনা চর্মরোগে খারাপ ভাবে আক্রান্ত হয়েছিলেন। তাঁদের দুইবোনকে সেখানকার হাসপাতালে নেওয়া হয়। সেখানে সারাক্ষণ অন্ধকার থাকতো আর চারিদিকে ইঁদুর দৌড়াদৌড়ি করতো। এডিথ ফ্রাঙ্ক খাওয়া-দাওয়া বন্ধ করে দিয়েছিলেন। তিনি খাবারের প্রতিটি দানা তার মেয়েদের জন্য রেখে দিতেন এবং হাসপাতালের দেয়ালের ফুটো দিয়ে সেগুলো তার মেয়েদের কাছে পৌঁছাতেন।
১৯৪৪ সালের অক্টোবরে ফ্রাঙ্কদেরকে আপার সিলিসিয়ার লিবাউ শ্রম শিবিরে স্থানান্তরের জন্য সময় নির্ধারণ করা হয়। ব্লয়েম ইভার্স এমডেন কেও একই সাথে স্থানান্তরের নির্দেশ দেওয়া হয়। তবে আনা ফ্রাঙ্ককে সেখানে যেতে নিষেধ করা হয়।কারণ তাঁর চর্মরোগ চরম আকার ধারণ করেছিল। তার মা ও বোন তার সাথে থেকে যাওয়ার সিদ্ধান্ত নেয়। ব্লয়েম তাদের ছাড়াই চলে যায়।
বার্গেন-বেলসেন এ তাঁবু খাটিয়ে হাজার হাজার বন্দির থাকার ব্যবস্থা করা হয়। বন্দিদের সংখ্যা বৃদ্ধি পাওয়ায় রোগাক্রান্ত হয়ে মৃত্যুর হার বেড়ে যায়। এখানে ফ্রাঙ্ক তাঁর বন্ধু হানেলি গসলার ও নানেটে ব্লিটজের দেখা পান। ব্লিটজকে স্টার্নলাগার থেকে এই ক্যাম্পে ফ্রাঙ্কের সেকশনেই ১৯৪৪ এর ডিসেম্বরে আনা হয়েছিল। আর গসলার স্টার্নলাগারে ১৯৪৪ এর ফেব্রুয়ারি থেকে ছিলেন। এই দুই নারী যুদ্ধের পরও বেঁচে ছিলেন। তারা ফ্রাঙ্কের সাথে মে আলাপ হয়েছিল তা পরে আলোচনা করেছিলেন। ব্লিটজ সরাসরি কথা বলতে পারতেন; আর গসলার কথা বলতেন কাঁটাতারের বেড়ার ফাঁক দিয়ে। গসলার বলেছেন অগাস্ট ভ্যান পেলস আনা ও মার্গটের সাথে ছিলেন। তিনি অসুস্থ মার্গটের দেখাশোনা করতেন। গসলার এটাও বলেছেন যে তিনি মার্গটকে দেখেন নি‌। কারণ সে এতো অসুস্থ ছিল যে বিছানা থেকেই নামতে পারতো না। আর ব্লিটজ বলেন যে তিনি তাদের দুইবোনকেই দেখেছেন। আনা গসলার ও ব্লিটজকে বলেছিলেন যে তিনি বিশ্বাস করেন তাঁর বাবা মা মারা গেছেন তাই তিনিও আর বাঁচতে চান না‌। গসলার অনুমান করেন তাদের সাক্ষাৎ জানুয়ারির শেষ বা ফেব্রুয়ারির শুরুতে হয়েছিল।
মৃত্যু
১৯৪৫ এর শুরু দিকে টাইফাস মহামারী আকারে ছড়িয়ে পড়ে। এতে প্রায় ১৭০০০ বন্দি মারা যায়। এছাড়া টাইফয়েডও ছড়িয়ে পড়েছিল। এই বিশৃঙ্খল অবস্থায় আনা ফ্রাঙ্কের মৃত্যুর আসল কারণ নির্ণয় সম্ভব নয়। তবে এতটুকু প্রমাণ আছে যে সে মহামারীতে মারা যায়। বার্গেন-বেলসেন ক্যাম্পের একজন বেঁচে যাওয়া বন্দি, গিনা টার্গেল, আনাকে চিনতেন। ২০১৫ সালে গিনা ব্রিটিশ পত্রিকা দি সান'কে বলেছেন: " তার বিছানা আমার কাছেই এক কোণায় ছিল। সে প্রায় উন্মাদ ও ভয়ঙ্কর হয়ে গিয়েছিল।" তিনি আরো বলেন যে তিনি ফ্রাঙ্ককে পরিষ্কার হওয়ার পানি এনে দিতেন। গিনা ক্যাম্পের হাসপাতালে কাজ করতেন। তিনি জানান যে মহামারী অসংখ্য বন্দির প্রাণ কেড়ে নিয়েছিল। " শত শত মানুষ পোকা-মাকড়ের মত মারা যাচ্ছিল। রিপোর্ট আসতো ৫০০ লোক মারা গেছে। ৩০০ লোক মারা গেলে আমরা বলতাম স্রষ্টাকে ধন্যবাদ।মাত্র তিন শত।
প্রত্যক্ষদর্শীদের তথ্যমতে মার্গট তার বিছানা থেকে পড়ে যান এবং এর আঘাতে মারা যান। আনা ও মার্গটের মৃত্যুর সঠিক তারিখ রেকর্ডে নেই। অনেকদিন যাবত ভাবা হতো যে ১৯৪৫ সালের ১৫ এপ্রিলে ব্রিটিশ সৈন্যরা এই ক্যাম্পটি মুক্ত করে দেওয়ার কয়েক সপ্তাহ আগে তারা মারা যায়। কিন্তু ২০১৫ সালের গবেষণায় দেখা যায় তারা ফেব্রুয়ারিতে মারা গিয়েছিলেন।অন্যান্য প্রমাণের সাথে প্রত্যক্ষদর্শীদের তথ্য বলে যে আনা ফ্রাঙ্কের মধ্যে ৭ ফেব্রুয়ারিতেই টাইফাসের লক্ষণ দেখা যায়।ডাচ স্বাস্থ্য কর্তৃপক্ষের তথ্যমতে অধিকাংশ টাইফাস আক্রান্ত মানুষ চিকিৎসাহীন অবস্থায় ১২ দিনের মধ্যে মারা গিয়েছিল। উপরন্তু গসলার বলেন তার বাবা হ্যান্স গসলার তাদের ১ম সাক্ষাতের এক বা দুই সপ্তাহ পর মারা গিয়েছিলেন। হ্যান্স মারি যান ২৫ ফেব্রুয়ারি, ১৯৪৫।
যুদ্ধের পর হিসাব করে দেখা যায় ১৯৪২-৪৪ এর মধ্যে নেদারল্যান্ড থেকে স্থানান্তর করা ১০,৭০০০ মানুষের মধ্যে মাত্র ৫০০০ হাজার মানুষ বেঁচে ছিল। প্রায় ৩০,০০০ ইহুদী নেদারল্যান্ডেই ডাচদের সহযোগিতায় লুকিয়ে ছিল। তাদের মধ্যে দুই তৃতীয়াংশ যুদ্ধের পরও বেঁচে ছিল।
অটো ফ্রাঙ্ক অসউইজের বন্দিদশায় বেঁচে ছিলেন। যুদ্ধ শেষ হওয়ার পর তিনি আমস্টারডামে ফিরে আসেন। সেখানে তিনি জ্যান ও মাইয়েপ গিয়েসের আশ্রয়ে থেকে তার পরিবারকে খোঁজার চেষ্টা করেন‌‌। তিনি অসউইজে তার স্ত্রী এডিথের মৃত্যু হয়েছে বলে জানতে পেরেছিলেন। তিনি আশা করেছিলেন হয়তো তার মেয়েরা বেঁচে আছে‌। কয়েক সপ্তাহ পর তিনি জানতে পারেন যে মার্গট আর আনাও মারা গেছে। তিনি তাঁর মেয়েদের বন্ধুদের খোঁজার চেষ্টা করে জানতে পারলেন যে এদের অনেককেই মেরে ফেলা হয়েছে। আনার ডায়েরিতে প্রায়শঃ উল্লেখিত সেন লিডারম্যানকে তার মাতাপিতা সহ গ্যাস চেম্বারে মারা হয়েছিল। তার বোন বারবার- যে মার্গটের বন্ধু ছিল- বেঁচে গিয়েছিল। ফ্রাঙ্কদের কয়েকজন স্কুল বন্ধু বেঁচে ছিল। অটো ফ্রাঙ্ক ও এডিথ ফ্রাঙ্কের পরিবারের অনেকে বেঁচে গিয়েছিল কারণ তারা ১৯৩০ এর দশকেই জার্মানি ত্যাগ করেছিল। তাদের কেউ সুইজারল্যান্ড, কেউ যুক্তরাজ্য আর কেউ যুক্তরাষ্ট্রে বসবাস শুরু করে।
প্রকাশনা
১৯৪৫ এর জুলাই মাসে যখন রেড ক্রস ফ্রাঙ্ক-ভগ্নিদ্বয়ের মৃত্যু নিশ্চিত করলো তখন মাইয়েপ গিয়েস অটো ফ্রাঙ্ককে সেই ডায়েরি ও কিছু ছুটা কাগজ দিলেন যেগুলো তিনি আনাকে ফিরিয়ে দিবেন বলে জমা করে রেখেছিলেন। পরবর্তীতে অটো ফ্রাঙ্ক বলেছিলেন যে তিনি ভাবতেই পারেন নি আনা ফ্রাঙ্ক তাদের লুকিয়ে থাকাকালীন জীবনের বিবরণ এতো সঠিক ও সুন্দর ভাবে লিখে রেখেছে। তার স্মৃতিচারণে তিনি উল্লেখ করেছেন, কতটা বেদনা নিয়ে তিনি ডায়েরি পড়েছিলেন, কীভাবে তিনি উল্লেখিত ঘটনাগুলো স্মরণ করছিলেন। তার মনে পড়েছিল যে এসব লেখার কিছু অংশ তার মেয়েরা তাকে পড়ে শুনিয়েছিল। তিনি প্রথমবারের মতো তার মেয়ের ব্যক্তিগত দিকটি লক্ষ্য করলেন। তিনি ডায়েরির সেই অংশগুলোও দেখলেন যেগুলো সে আর কারো সাথে আলোচনা করেন নি। তিনি বলেন এটা আমার জন্য একটা আবিষ্কার। তার চিন্তা ও অনুভূতির ব্যাপারে আমার কোন ধারণাই ছিল না। সে তার অনুভূতি তার নিজের কাছেই রেখেছিল‌‌। আনার লেখক হবার আকাঙ্ক্ষার কথা চিন্তা করে তিনি এই ডায়েরিটি প্রকাশ করার কথা ভাবতে লাগলেন।
ফ্রাঙ্কের ডায়েরি শুরু হয়েছে তার ব্যক্তিগত চিন্তার বিবরণ দিয়ে। তিনি কয়েকবার উল্লেখ করেছেন যে তিনি এটা কাউকে পড়তে দিবেন না। তিনি তার জীবন, পরিবার, বন্ধু-বান্ধব ও তাদের অবস্থার কথা সাদাসিধে ভাবে বর্ণনা করে গেছেন। এরই মধ্যে তিনি গদ্য লেখা ও প্রকাশের প্রতি তার আগ্রহের কথা বুঝতে শুরু করেছিলেন। ১৯৪৪ সালের মার্চে তিনি লন্ডনে নির্বাসনে থাকা ডাচ সরকারের সদস্য গেরিট বলকেস্টেইনের রেডিও-আলোচনা শুনেছিলেন। সেখানে তিনি বলেছিলেন যে যখন যুদ্ধ শেষ হবে তখন তিনি জার্মান দখলদারিত্বে ডাচ নাগরিকদের নির্যাতনের বিষয়ে একটি সরকারি রেকর্ড তৈরি করবেন। তিনি চিঠি ও ডায়েরি প্রকাশের কথা উল্লেখ করেছিলেন।তাই আনা ফ্রাঙ্ক সিদ্ধান্ত নিয়েছিলেন যখন সময় আসবে তখন তিনি তাঁর কাজ জমা দিবেন। তিনি প্রকাশের কথা মাথায় রেখে তার লেখা সম্পাদনা, কিছু সংশোধন ও পুনর্লিখন শুরু করেছিলেন।
মূল খাতার সাথে আরো কিছু খাতা ও ছুটো কাগজ যুক্ত হয়েছিল। ফ্রাঙ্ক তাঁর পরিবারের সদস্য ও তাদের সহযোগীদের ছদ্মনাম ঠিক করেছিলেন। ভ্যান পেলস পরিবারের সদস্যদের নাম হয়ে গেল হারম্যান, পেট্রোলিনা এবং পিটার ভ্যান ডান‌।আর ফ্রিটজ পিফার হয়ে গেলেন আলবার্ট ডসেল। তিনি এই সম্পাদিত সংস্করণে প্রতিটা অধ্যায়ে কিটিকে সম্বোধন করে কথা বলেছেন। সে ছিল মূলত চিসি ভ্যান মার্ক্সভেল্দের লেখা জুপ টার হেউল উপন্যাসের একটি কাল্পনিক চরিত্র। এই বইটি পড়ে আনার ভালো লেগেছিল।
ফ্রাঙ্ক প্রকাশিত সংস্করণ প্রস্তুত করার জন্য আনার মূল ডায়েরি- ভার্সন_এ নামে পরিচিত আর তার সম্পাদিত সংস্করণ- যেটা ভার্সন_এ নামে পরিচিত - দুটোই ব্যবহার করেছিলেন। যদিও তিনি তার পরিবারের সদস্যদের নামগুলো ঠিক করে দিয়েছিলেন, তিনি অন্যান্যদের নাম পরিবর্তন করেন নি। অটো ফ্রাঙ্ক ডায়েরিটি ইতিহাসবিদ এনি রোমিন ভার্সচুরকে দেন। তিনি এটি প্রকাশ করার চেষ্টা করেও ব্যর্থ হন। অতঃপর তিনি এটা তার স্বামী জ্যান রোমিনকে দেন। জ্যান রোমিন এবিষয়ে ৩ এপ্রিল,১৯৪৬ এ Het parool পত্রিকায়  kinderstem (একটি শিশুর কন্ঠস্বর) নামে একটি নিবন্ধ লেখেন।  তিনি লেখেন যে এই ডায়েরি একটি শিশুর জড়তা জড়ানো কন্ঠে নুরেমবার্গ ট্রায়ালে উপস্থাপিত প্রমাণাদির চেয়েও বেশি দক্ষতার সাথে ফ্যাসিজমের নৃশংসতার কথা প্রকাশ করে। তার নিবন্ধ প্রকাশকদের দৃষ্টি আকর্ষণ করতে সক্ষম হয় এবং এর ফলে ১৯৪৭ সালে Het Acterhuis( the annex) শিরোনামে ডায়েরিটা প্রকাশিত হয় এবং ১৯৫০ সালের মধ্যে এর ৫ টি পুণর্মূদ্রণ প্রকাশিত হয়।
এই ডায়েরি ১৯৫০ সালে জার্মানি ও ফ্রান্সে প্রকাশিত হয় এবং কয়েকজন প্রকাশক প্রত্যাখ্যান করলেও শেষে ১৯৫২ সালে যুক্তরাজ্যে প্রকাশিত হয়। ১৯৫২ সালে আনা ফ্রাঙ্ক: দ্য ডায়েরি অব আ ইয়াং গার্ল নামে এর প্রথম মার্কিন সংস্করণ বের হয় এবং ইতিবাচক প্রতিক্রিয়া লাভ করে। এই বই জার্মানি, ফ্রান্স এবং যুক্তরাষ্ট্রে সফলতা লাভ করে কিন্তু যুক্তরাজ্যে পাঠকপ্রিয়তা পায়নি। ফলে ১৯৫৩ সালের মধ্যে সেখানে এর মূদ্রণ বন্ধ হয়ে যায়। জাপানে এটি উল্লেখযোগ্য সাফল্য লাভ করে। সেখানে এটি সমালোচকদের প্রশংসা লাভ করে এবং প্রথম সংস্করণেই ১০০,০০০ কপি বিক্রি হয়। জাপানে আনা ফ্রাঙ্ক খুব দ্রুতই গুরুত্বপূর্ণ সাংস্কৃতিক প্রতিকে পরিণত যা যুদ্ধের মধ্যে তরুন সমাজের বিপর্যয়কে উপস্থাপন করতো।
এই ডায়েরির উপর ভিত্তি করে রচিত একটি নাটক ফ্রান্সিস গুডরিচ ও আলবার্ট হ্যাকেটের নির্দেশনায় নিউইয়র্কে ১৯৫৫ এর ৫ই অক্টোবরে মঞ্চায়িত হয়। এই নাটক পরবর্তীতে নাটকে পুলিৎজার পুরস্কার অর্জন করে। পরবর্তীতে দ্য ডায়েরি অব আ ইয়াং গার্ল (১৯৫৯) নামে চলচ্চিত্র নির্মিত হয় যা সমালোচকদের প্রশংসা ও ব্যবসায়িক সাফল্য লাভ করে। পরবর্তীতে জীবনীকার মেলিসা মুলার লিখেছেন যে নাটকে রুপান্তরকরণ আনার কাহিনীকে আকর্ষণীয়, আবেগপূর্ণ ও বৈশ্বিক কাহিনীতে পরিণত হতে সাহায্য করেছে।
মূল্যায়ন
প্রথম আমেরিকান সংস্করণের ভুমিকায় ইলিনর রুজভেল্ট লিখেন:" এটি যুদ্ধ ও মানুষের উপর এর প্রভাব বিষয়ে আমার পড়া সবচেয়ে প্রজ্ঞাপূর্ণ ও চলমান বিবরণ।" জন এফ. কেনেডি ১৯৬১ সালের ভাষণে আনের কথা আলোচনা করেন। তিনি বলেন, "ইতিহাসে যত মানুষ নৃশংসতা ও দুর্ভোগের সময় মানবীয় মর্যাদার কথা বলেছে তাদের মধ্যে আনের কন্ঠই সবচেয়ে বেশি আবেদনপূর্ণ।" একই বছর সোভিয়েত লেখক ইলিয়া এহরেমবার্গ তার ব্যাপারে লেখেন: " একটি কন্ঠই ৬০ লক্ষ মানুষের কথা বলে- সেই কন্ঠ কোন মুনিঋষি বা কবির নয় বরং একটি ছোট্ট সাধারণ মেয়ের।
লেখক ও মানবতাবাদী হিসেবে আনের খ্যাতি বাড়তে থাকে এবং তাকে হলোকাস্ট (ইহুদি নিধন) ও বৃহত্তরভাবে নির্যাতনের প্রতিকৃতি ধরে আলোচনা হতে থাকে। হিলারি ক্লিনটন ১৯৯৪ সালে এলি উইসেন মানবতাবাদী পুরস্কার গ্রহণের সময় দেওয়া বক্তৃতায় আনের ডায়েরি থেকে পড়ে শোনান। তিনি বলেন, এটি আমাদেরকে আমাদের উদাসিনতা ও তরুন সমাজের উপর এর ক্ষতি সম্পর্কে সতর্ক করে।"  ক্লিনটন একে সেসময়ের সারায়েভো, সোমালিয়া ও রুয়ান্ডার ঘটনার সাথে মিলিয়ে দেখেন। আনা ফ্রাঙ্ক ফাউন্ডেশন থেকে একটি মানবতাবাদী পুরস্কার গ্রহণের পর নেলসন ম্যান্ডেলা জোহানেসবার্গে একটি বক্তৃতা দেন। তিনি বলেন যে তিনি কারাগারে থাকতে আনা ফ্রাঙ্কের ডায়েরি পড়েছেন এর থেকে প্রচন্ড উদ্দিপনা লাভ করেছেন। তিনি তার বৈষম্য বিরোধী সংগ্রামকে আনের নাজি বিরোধী সংগ্রামের সাথে তুলনা করেছেন। এই দুইটি দর্শনের মাঝে একটি সমান্তরাল রেখা এঁকে তিনি বলেন: " যেহেতু এসব বিশ্বাস স্পষ্টভাবেই ভুল এবং এগুলো আনের মত লোকদের দ্বারা মোকাবেলার শিকার হয়েছে এবং হতে থাকবে, সুতরাং এগুলো ব্যর্থ হবেই।" ১৯৯৪ সালে ভ্যাকলভ হ্যাভেল বলেন, আন ফ্রাঙ্কের স্মৃতি খুব ভালো ভাবে জীবিত আছে এবং এটি আমাদেরকে দিক নির্দেশনা দিতে থাকবে। তিনি সেসময়ের সাবেক পূর্বাঞ্চলীয় দেশগুলোতে ঘটা রাজনৈতিক ও সামাজিক পরিবর্তনের কথা বলতে গিয়ে এই কথা বলেন।
প্রিমো লেভি বলেন যে আনা ফ্রাঙ্ককে প্রায়শঃ সেসব মানুষের প্রতিনিধি রুপে তুলে ধরা হয় যারা তারই মত দুর্ভোগ করেছেন এবং মারা গিয়েছেন কারণ একজন আনই আমাদের কে ঐ সমস্ত মানুষদের থেকে বেশি নাড়া দিয়েছে তারা তারই মত দুর্ভোগে পড়েছেন কিন্তু তাদের চেহারাগুলো ছায়ায় ঢেকে গেছে। সম্ভবত ব্যাপারটা এমন হওয়াই বেশি ভালো। কারণ আমরা যদি ঐসব লোকের সব কষ্ট ধারণ করতে চাই তবে আমরা আর বাঁচতেই পারবো না।মুলার লিখিত আনা ফ্রাঙ্কের জীবনীতে মিয়েপ গিয়েস তার শেষ কথাগুলো একই সুরে বলেছেন। 'আনা হলোকাস্টের ৬০ লক্ষ ভুক্তভোগিকে উপস্থাপন করে' তার দৃষ্টিতে এমন ভুল ধারনাকে সংশোধন করে তিনি বলেন, "আনার জীবন ও মৃত্যু ছিল আনার একান্ত ব্যক্তিগত নিয়তি, যে নিয়তি ৬০ লক্ষ বার ঘটেছে।আনা সেসমস্ত মানুষের প্রতিনিধিত্ব করতে পারে না-করা উচিতও নয়- যাদের জীবন নাজিরা কেড়ে নিয়েছিল। কিন্তু তার নিয়তি আমাদেরকে হলোকাস্টের ফলে পৃথিবীর যে প্রচন্ড ক্ষতি হয়েছে তা বুঝতে সহায়তা করে।"
অটো ফ্রাঙ্ক তার মেয়ের স্মৃতিরক্ষক হয়ে তার বাকি জীবন কাটিয়ে দিয়েছেন। তিনি বলেন,"এটা একটা অদ্ভুত ভুমিকা। সাধারণভাবে বিখ্যাত ব্যক্তির সন্তানরা তাদের মাতা-পিতার কাজ এগিয়ে নেওয়ার সম্মান ও দায়িত্ব পায়। আমার ক্ষেত্রে এই ঘটনা উল্টো হয়ে ঘটেছে। তিনি এই বইয়ের পাঠক-প্রিয়তার বিষয়ে তার প্রকাশকের ব্যাখ্যা স্মরণ করে মন্তব্য করেন: "তিনি বলেছিলেন যে এই ডায়েরি জীবনের এত বেশি দিককে ধারণ করেছে যে এটি একজন পাঠককে ব্যক্তিগতভাবে স্পর্শ করে‌। সাইমন ওয়াইসেনথাল প্রায় একই রকম আবেগ প্রকাশ করেন যখন তিনি বলেন যে এই ডায়েরি হলোকাস্ট সম্পর্কে নুরেমবার্গ ট্রায়ালের চাইতে বেশি ব্যাপক সচেতনতা সৃষ্টি করতে পেরেছে। কারণ মানুষ এই শিশুকে চিনতে পেরেছে।এটা ছিল হলোকাস্টের ফলাফল, এটা আমার এবং তোমার পরিবারের মতই একটা পরিবার,তাই তুমি বুঝতে পারছো।
সত্যতা অস্বীকার ও আইনি পদক্ষেপ
৫০ এর দশকে ডায়েরিটি ব্যাপকভাবে জনপ্রিয় হওয়ার পর ডায়েরি ও এর বিষয়বস্তুর বিশ্বাসযোগ্যতা বিভিন্ন অভিযোগ উঠেছিল। প্রথম দিকের অভিযোগগুলো উঠেছিল সুইডেন ও নরওয়েতে‌।
১৯৫৪ সালে আনা ফ্রাঙ্কের ডায়েরির মঞ্চায়নের সময় সিমন উইসেনথাল একদল লোকের আক্রমনের শিকার হয়েছিলেন।তারা বলছিল যে আনা ফ্রাঙ্কের আসলে কোন অস্তিত্বই নেই। তারা চ্যালেঞ্জ ছুড়ে দিয়েছিল যে উইসেনথাল পারলে আনা ফ্রাঙ্ককে যে ব্যক্তি  গ্রেফতার করেছিল তাকে হাজির করে ফ্রাঙ্কের অস্তিত্ব প্রমাণ করুক‌। উইসেনথাল বাস্তবেই কার্ল সিলবার বাউয়ারের খোঁজ করতে লাগলেন এবং ১৯৬৩ সালে তাকে খুঁজে বের করেন। ইন্টারভিউতে সিলবার বাউয়ার তার ভুমিকা স্বীকার করেন এবং একটি ছবি থেকে ফ্রাঙ্ককে গ্রেফতারকৃতদের একজন বলে শনাক্ত করেন।সিলবার বাউয়ার সব ঘটনার বিবরণ দেন, এমনকি মেঝেতে সব ফেলে দিয়ে কাগজভর্তি একটি সুটকেস খালি করার কথাও স্মরণ করেন। তার বিবরণ অটো ফ্রাঙ্ক সহ অন্যান্য প্রত্যক্ষদর্শীদের বিবরণকে সমর্থন করে।
১৯৫৯ সালে অটো ফ্রাঙ্ক লিউবেকে লোথার স্টিলাউ নামের এক স্কুল শিক্ষক ও হিটলার ইয়ুথের সদস্যের বিরুদ্ধে আইনি পদক্ষেপ গ্রহণ করেন; তিনি একটি স্কুল-প্রবন্ধ প্রকাশ করেছিলেন যা ডায়েরিটিকে বানোয়াট বলে অভিহিত করে।এই অভিযোগ পত্রে হেনরিখ বাডিগার্গের নামও অন্তর্ভুক্ত করা হয়, যিনি সমর্থনে একটি চিঠি লিখে লিউবেকের একটি সংবাদ পত্রে প্রকাশ করেন। আদালত ১৯৬০ সালে ডায়েরিটি পরীক্ষা করে এবং এর হস্তলিপি আনা ফ্রাঙ্কের চিঠিপত্রের লেখার সাথে মিলে বলে নিশ্চিত করে‌।তারা ডায়েরিটি আসল বলে নিশ্চিত করেন।স্টিলাউ তার আগের বক্তব্য প্রত্যাহার করে নেয়।অটো ফ্রাঙ্কও এই মামলা আর এগিয়ে নেন নি‌।
১৯৭৬ সালে অটো ফ্রাঙ্ক ফ্র্যাঙ্কফুর্টের হেইনজ রুথের বিরুদ্ধে মামলা করেন; যিনি একটি পুস্তিকা প্রকাশ করেছিলেন যাতে ডায়েরিটিকে বানোয়াট বলা হয়েছিল।বিচারক আদেশ দেন যে রুথ যদি তার বক্তব্য আর কখনো প্রচার করে তবে তাকে ৫০০,০০০ জার্মান মার্ক জরিমানা আর ছয় মাসের জেলের শাস্তি দেওয়া হবে। রুথ কোর্টের আদেশের বিরুদ্ধে আপিল করে।সে ১৯৭৮ সালে মারা যায়।এর একবছর পর তার আপিল খারিজ করা হয়।
অটো ফ্রাঙ্ক ১৯৭৬ সালে আর্নেস্ট রোমারের বিরুদ্ধে মামলা করেন; যিনি The diary of Anne Frank, Bestseller, A lie (আনা ফ্রাঙ্কের ডায়েরি, বেস্টসেলার,একটি মিথ্যা) শিরোনামের একটি পুস্তিকা বিতরণ করেছিলেন। এডগার গিস নামের এক ব্যক্তি কোর্টরুমের মধ্যেই সেই পুস্তিকা বিতরণ করায় তাকেও অভিযুক্ত করা হয়।রোমারকে ১৫০০০ মার্ক জরিমানা করা হয় আর গিসকে ছয় মাসের জেলের শাস্তি দেওয়া হয়। আপিলে গিসের সাজা কমে যায়। পরবর্তী আরেক আপিলে এই কেস খারিজ করা হয় কারণ মানহানির মামলা করার সময় শেষ হয়ে গিয়েছিল।
১৯৮০ সালে অটো ফ্রাঙ্কের মৃত্যুর পর মূল ডায়েরি, চিঠিপত্র ও ছুটো কাগজগুলো উইলের মাধ্যমে ডাচ ইনস্টিটিউট ফর ওয়ার ডকুমেন্টেশন পায়; ১৯৮৬ সালে নেদারল্যান্ডের বিচার মন্ত্রণালয় এই প্রতিষ্ঠানকেই ডায়েরির ফরেনসিক পরীক্ষার কাজে নিযুক্ত করে। তারা হাতের লেখার সাথে আনা ফ্রাঙ্কের হস্তলিপির সাথে মিলিয়ে দেখে এবং দেখতে পায় যে সেগুলো মিলে যাচ্ছে। তারা নিশ্চিত করে যে যে সময় ডায়েরি লেখা হয়েছে বলে দাবি করা হয় তখন এই কাগজ,আঠা ও কালি সহজলভ্য ছিল।তারা সিদ্ধান্ত দেয় যে ডায়েরিটি আসল। তাদের গবেষণার ফলাফল ডায়েরির সমালোচনামূলক সংস্করণে প্রকাশিত হয়। ১৯৯০ সালে হ্যামবুর্গের আদালত ডায়েরির সত্যতা নিশ্চিত করে।
১৯৯১ সালে হলোকাস্ট অস্বীকারকারী রবার্ট ফরিসন এবং সিগফ্রিড ভারবিক The diary of Anne Frank: A critical approach নামে একটি পুস্তিকা প্রকাশ করে; যাতে ডায়েরিটি অটো ফ্রাঙ্ক লিখেছেন এমন অভিযোগটি পূনর্জীবিত করা হয়। পূর্বের মতই ডায়েরির কিছু অসঙ্গতি, 'গদ্যশৈলি ও হস্তলিপি কিশোরীর মত নয়', 'একটারহুইসে লুকিয়ে থাকা অসম্ভব ছিল' এসব বিষয়কে প্রমাণ বলে দাবি করা হয়। ১৯৯৩ সালে আমস্টারডামের 'আনা ফ্রাঙ্ক হাউজ' এবং বাসেলের 'আনা ফ্রাঙ্ক ফন্ডস' এই দুই সংগঠন নেদারল্যান্ডে ফরিসন ও ভারবিকের পুস্তিকা বিতরণের উপর নিষেধাজ্ঞা চেয়ে একটি দেওয়ানি মামলা করে।১৯৯৮ সালে আমস্টারডামের ডিস্ট্রিক্ট কোর্ট বাদিদের পক্ষে রায় দেয়‌।কোর্ট এই ডায়েরির সত্যতা অস্বীকারকে নিষিদ্ধ করে এবং এই দাবি সংবলিত প্রকাশনাসমুহ বিনামূল্যে বিতরণ নিষিদ্ধ করে এবং প্রতিবার এই আদেশ অমান্যের জন্য ২৫০০০ গিল্ডার জরিমানার আদেশ দেয়।
সেন্সর
প্রথম প্রকাশের পর আনা ফ্রাঙ্কের ডায়েরির কিছু অংশ আবিষ্কৃত হয়, যেগুলো প্রথম দিকে বাদ দেওয়া হয়েছিল। সেগুলো পরবর্তী সংস্করণে অন্তর্ভুক্ত করা হয়েছিল।এর মধ্যে কিছু অনুচ্ছেদ ছিল যেগুলোতে তার যৌনতা, জননেন্দ্রিয়ের অনুসন্ধান এবং মাসিক বিষয়ে তাঁর ভাবনার বর্ণনা ছিল। ২০০১ সালে মালিকানা-বিরোধ নিষ্পত্তি হওয়ার পরে নতুন সংস্করণগুলোতে অটো ফ্রাঙ্ক কর্তৃক বাদ দেওয়া সেসব অনুচ্ছেদগুলো অন্তর্ভুক্ত করা হয় যেগুলোতে আনা ফ্রাঙ্ক তার মাতা-পিতার অসুখ বিবাহ নিয়ে তার সমালোচনামূলক মন্তব্য এবং মায়ের সাথে তার তিক্ত সম্পর্কের কথা আলোচনা করেছেন।আনা দুইটি পাতা বাদামী কাগজ দিয়ে ঢেকে দিয়েছিলেন। ২০১৮ সালে এগুলোর পাঠোদ্ধার করা হয়।তাতে যৌন শিক্ষা ব্যাখ্যার একটা প্রচেষ্টা ও কিছু অশ্লীল কৌতুক ছিল।
উত্তরাধিকার
প্রিনসেনগ্রাচট ভবনকে ভাঙন থেকে রক্ষা করা এবং জনসাধারণের প্রবেশাধিকার নিশ্চিত করার উদ্দেশ্যে ১৯৫৭ সালের ৩রা মে অটো ফ্রাঙ্ক ও আরো কিছু নাগরিক মিলে আনা ফ্রাঙ্ক ফাউন্ডেশন গঠন করেন‌। ১৯৬০ সালের ৩রা আনা ফ্রাঙ্ক হাউজ প্রতিষ্ঠা করা হয়। অপেক্টার গুদামঘর, অফিস এবং গোপন ঘর এর অধীনে আছে; এসব ঘর খালি করা হয়েছে যাতে দর্শনার্থীরা সহজে ঘুরে ফিরে দেখতে পারে। এসব ঘরে পূর্বের বাসিন্দাদের কিছু নিদর্শন রয়ে গেছে। যেমন, আনা ফ্রাঙ্কের লাগানো চলচ্চিত্র তারকার ছবি,অটো ফ্রাঙ্কের লাগানো পোস্টারের অংশবিশেষ যেখানে তিনি তার মেয়েদের উচ্চতা বৃদ্ধির হিসাব রাখতেন এবং একটা মানচিত্র যেখানে তিনি মিত্রশক্তির অগ্রগতি চিহ্নিত করে রাখতেন।এসব এখন এক্রেলিক গ্লাসে ঢাকা আছে। পিটার ভ্যান পেলস যে রুমে থাকতো সে রুম থেকে পাশ্ববর্তী ভবনে যাওয়ার পথ ছিল। ঐ ভবন আনা ফ্রাঙ্ক ফাউন্ডেশন কিনে নিয়েছে। এই ভবনগুলো ডায়েরি রাখার কাজে ব্যবহার করা হয়েছে। এছাড়াও সময়ে সময়ে এখানে হলোকাস্টের বিভিন্ন দিক নিয়ে এবং বর্তমান দুনিয়ায় ঘটা জাতিগত অসহিষ্ণুতা নিয়ে প্রদর্শনী হয়।এই স্থান আমস্টারডামের প্রধানতম ভ্রমণ-আকর্ষণগুলোর একটিতে পরিণত হয়েছে। ২০০৫ সালে এখানে ৯,৬৫,০০০ দর্শনার্থী এখানে এসেছে। আনা ফ্রাঙ্ক হাউজ ইন্টারনেটের মাধ্যমে তথ্য সরবরাহ এবং বিদেশে প্রদর্শনী করে থাকে।২০০৫ সালে ইউরোপ, এশিয়া, উত্তর আমেরিকা ও দক্ষিণ আমেরিকার ৩২ টি দেশে এর প্রদর্শনী হয়েছিল।
অটো ফ্রাঙ্ক ও তার দ্বিতীয় স্ত্রী এলফ্রিড গিরিঞ্জার মার্কোভিটস ১৯৬৩ সালে সুইজারল্যান্ডের বাসেলে আনা ফ্রাঙ্ক ফন্ডস নামের দাতব্য সংস্থা প্রতিষ্ঠা করেন।অটো ফ্রাঙ্ক উইল করে গিয়েছেন যে তার মৃত্যুর পর আনা ফ্রাঙ্কের ডায়েরির স্বত্ব আনা ফ্রাঙ্ক ফন্ডসের হাতে থাকবে।তবে এর বাৎসরিক আয় থেকে ৮০,০০০ সুইস ফ্রাঁ তার উত্তরাধিকারীরা পাবে। এই সংস্থা আনা ফ্রাঙ্কের লেখা ও ফ্রাঙ্ক পরিবারের চিঠিপত্রের স্বত্ব নিয়ন্ত্রণ করে। এটি আনা ফ্রাঙ্ক ও তার পরিবার সম্পর্কিত বইগুলো অনুবাদ, সংস্করণ ও সংকলনের অধিকার সংরক্ষণ করে।এই সংস্থার উদ্দেশ্য হলো তরুন সমাজকে বর্ণবৈষম্যের ব্যপারে শিক্ষা দেওয়া।২০০৩ সালে আনা ফ্রাঙ্ক ফন্ডস যুক্তরাষ্ট্রের ওয়াশিংটনে অবস্থিত হলোকাস্ট মেমোরিয়াল মিউজিয়ামকে প্রদর্শনের জন্য আনার কিছু কাগজপত্র ধার দিয়েছিল। সে বছর এই সংস্থার বার্ষিক প্রতিবেদনে আন্তর্জাতিক ক্ষেত্রে এর কার্যক্রম বিশেষত জার্মানি, ইজরায়েল,ভারত, সুইজারল্যান্ড,যুক্তরাজ্য এবং যুক্তরাষ্ট্রে এর প্রকল্পগুলোর বিবরণ দেওয়া হয়েছিল।
১৯৯৭ সালে ফ্রাঙ্কফুর্টের পাশ্ববর্তী শহর ডর্নবুশ, যেখানে আনা ফ্রাঙ্ক ১৯৩৪ সাল পর্যন্ত বসবাস করতো, সেখানে আনা ফ্রাঙ্ক শিক্ষা কেন্দ্র চালু করা হয়। এই কেন্দ্রে তরুণ ও বয়স্করা জাতীয় সমাজতন্ত্রের ইতিহাস জানতে পারে এবং আজকের দিনে এর প্রাসঙ্গিকতা নিয়ে আলোচনা করতে পারে।
১৯৩৩ থেকে ১৯৪২ পর্যন্ত ফ্রাঙ্ক পরিবার যে মারউইডিপ্লেইন এপার্টমেন্টে থাকতেন সেটা ২০০০ সাল পর্যন্ত কারো ব্যক্তি মালিকানাধীন ছিল। এ ব্যাপারে টেলিভিশনে একটি প্রতিবেদন প্রচারিত হওয়ার পর একটি ডাচ হাউজিং কর্পোরেশন ভাঙাচোরা অবস্থায় এটি কিনে নিয়েছিল। ফ্রাঙ্ক পরিবারের কিছু ছবি ও চিঠির বিবরণ অনুসারে একে ১৯৩০ এর রুপে ফেরত নেওয়া হয়েছিল। আনা ফ্রাঙ্ক হাউজের টেরেসা ডে সিলভা এবং আনা ফ্রাঙ্কের কাজিন বার্নার্ড বাডি এলিয়াস এপার্টমেন্ট সংস্কার কাজে অংশগ্রহণ করেছিল।২০০৫ সালে এটি খুলে দেওয়া হয়। প্রতিবছর এমন একজন লেখক এখানে থাকার সুযোগ পান যিনি নিজের দেশে মুক্তভাবে লিখতে পারেন না।পুরো বছর তিনি সেখানে থাকেন এবং লেখালেখি করেন। সর্বপ্রথম নির্বাচিত লেখক ছিলেন আলজেরিয়ার কবি ও ঔপন্যাসিক এল মাহদী একারকোর।
আনা ফ্রাঙ্ককে নেদারল্যান্ডের ইতিহাস সংকলনের একটি অধ্যায় হিসেবে অন্তর্ভুক্ত করা হয়েছিল। এই সংকলন ২০০৬ সালে ফ্রিৎজ ভ্যান ওসট্রোম এর নেতৃত্বে একটি কমিটির মাধ্যমে প্রস্তুত করা হয় এবং শিক্ষা, সংস্কৃতি এবং বিজ্ঞান মন্ত্রী মারিয়া ভ্যান দার হোভেনের নিকট উপস্থাপন করা হয়।এই সংকলনে মোট ১৫ টি অধ্যায় আছে‌।এর উদ্দেশ্য হলো ডাচ ইতিহাসের ধারাবাহিক বিবরণ দেওয়া, যা নেদারল্যান্ডের প্রাথমিক বিদ্যালয় এবং মাধ্যমিক বিদ্যালয়ের প্রথম দুই বছরে পড়ানো হবে। ২০০৭ সালের ৩রা জানুয়ারি আনা ফ্রাঙ্কের অধ্যায়টিসহ এই সংকলনের একটি পরিমার্জিত সংস্করণ ডাচ সরকারের কাছে উপস্থাপন করা হয়।
২০০৭ সালের জুন মাসে বাডি এলিয়াস প্রায় ২৫,০০০ পারিবারিক ডকুমেন্ট আনা ফ্রাঙ্ক হাউজকে দান করেন।এসব কাগজপত্রের মধ্যে নেদারল্যান্ড ও জার্মানিতে তোলা ফ্রাঙ্ক পরিবারের কিছু ছবি এবং ১৯৪৫ সালে মাকে লেখা অটো ফ্রাঙ্কের চিঠিও ছিল যাতে নাৎসি বাহিনীর হাতে তার স্ত্রী ও মেয়েদের মৃত্যুর খবর দিয়েছিলেন।
২০০৭ সালে ছত্রাকে আক্রান্ত আনা ফ্রাঙ্ক ট্রি (একটি চিনা বাদাম গাছ) কেটে ফেলার সিদ্ধান্ত নেওয়া হয় যাতে এটি পাশ্ববর্তী ভবনের উপর না পড়ে। ডাচ অর্থনীতিবীদ আর্নল্ড হার্টজে বলেন, "এটি শুধু গাছ নয়। আনা ফ্রাঙ্ক ট্রি ইহুদী নির্যাতনের ইতিহাসের সাথে জড়িয়ে আছে।" গাছ সংরক্ষণবাদীদের একটি সংগঠন  দি ট্রি ফাউন্ডেশন গাছটি রক্ষার জন্য একটি দেওয়ানি মামলা দায়ের করে।এই ঘটনা আন্তর্জাতিক ভাবে মিডিয়া কভারেজ পায়। আদালত সরকারি কর্মকর্তা এবং সংরক্ষণবাদীদেরকে একটি বিকল্প সমাধান বের করার আদেশ দেন।তারা একটি লোহার কাঠামো নির্মাণ করে যাতে গাছটি আরো ১৫ বছর টিকে থাকতে পারে।তবে তিন বছর পর ২০১০ সালের ২৩ আগস্ট প্রচন্ড বাতাসে এটি ভেঙ্গে পড়ে। যুক্তরাষ্ট্রের আনা ফ্রাঙ্ক সেন্টার পরিচালিত একটি প্রকল্পের মাধ্যমে এই গাছের ১১টি চারা বিভিন্ন জাদুঘর,স্কুল,পার্ক এবং হলোকাস্ট স্মরণ কেন্দ্রে বিতরণ করা হয়।প্রথম চারাটি রোপন করা হয় ইন্ডিয়াপলিস শিশু জাদুঘরে ২০১৩ সালে।আরো যেসব স্থানে চারাগাছ পাঠানো হয়েছে তার মধ্যে রয়েছে  আরকানসাসের লিটল পার্কে অবস্থিত স্কুল- যেটি পূনর্মিলন যুদ্ধের স্মৃতিবিজড়িত স্থান এবং ম্যানহাটনের লিবার্টি পার্ক- যেটি ১১ সেপ্টেম্বরের আক্রমনের স্মরণে নির্মিত। এছাড়াও যুক্তরাষ্ট্রের আরো বিভিন্ন জায়গায় পাঠানো হয়েছিল। ২০১০ সালে আলাবামার বার্মিংহামে কেলি ইংগ্রাম পার্কে আনা ফ্রাঙ্কে সম্মানে আরো একটি চিনা বাদাম গাছ লাগানো হয়।
এখন পর্যন্ত আনা ফ্রাঙ্ককে নিয়ে কয়েকটি চলচ্চিত্র নির্মিত হয়েছে। তাঁর জীবন ও লেখা বিভিন্ন ধরনের শিল্পী ও সমাজ-প্রবক্তাদের অনুপ্রাণিত করেছে।তারা সাহিত্য, জনপ্রিয় সঙ্গীত, টেলিভিশন এবং আরো বিভিন্ন মাধ্যমে তার প্রসঙ্গ টেনে এনেছেন। এর মধ্যে রয়েছে এডাম দারিউসের "আনা ফ্রাঙ্ক ব্যালে নৃত্য"- যা ১৯৫৯ সালে প্রথম মঞ্চায়িত হয়েছিল। আরো রয়েছে গণসঙ্গীত "এনেলিস"(২০০৫) এবং মার্কাস পাউসের "দি বিউটি দ্যাট স্টিল রিমেইনস"(২০১৫)‌। আনা ফ্রাঙ্কের একমাত্র ভিডিও চিত্র পাওয়া যায় তাঁর প্রতিবেশীর বিয়েতে নির্মিত নির্বাক চলচ্চিত্রের মধ্যে। এতে দেখা যায় তিনি দোতলার জানালা থেকে ঝুঁকে বর-কনেকে দেখার চেষ্টা করছেন। এই দম্পতি যুদ্ধ থেকে বেঁচে ফিরে এই ভিডিও চিত্র আনা ফ্রাঙ্ক হাউজকে দিয়েছিলেন।
১৯৯৯ সালে টাইম ম্যাগাজিন বিশ শতকের আদর্শ ও বীরদের তালিকায় আনা ফ্রাঙ্ককে স্থান দিয়েছিল। সেখানে বলা হয়েছে, গোপনে রক্ষিত একটি ডায়েরির মাধ্যমে তিনি নাজিদের মোকাবেলা করেছেন এবং মানুষের মর্যাদার লড়াইয়ে একটি উন্নত কন্ঠস্বরের মাধ্যমে যোগদান করেছেন। ফিলিপ রুথ তাকে "ফ্রান্‌ৎস কাফকার হারানো ছোট্ট মেয়ে" বলে অভিহিত করেছেন। মাদাম তুসো জাদুঘরে ২০১২ সালে আনা ফ্রাঙ্কের একটি মোমনির্মিত প্রতিকৃতি স্থাপন করা হয়। ১৯৯৫ সালে তাঁর নামে গ্রহাণু "৫৫৩৫-আনা ফ্রাঙ্কের" নামকরণ করা হয়।এটি আবিষ্কৃত হয়েছিল ১৯৪২ সালে।
আনা ফ্রাঙ্কের নামের সাথে মিলিয়ে আমস্টারডামে একটি স্কুলের নাম দেওয়া হয়েছে "৬নং মন্টেসরি প্রাইমারি স্কুল-আনা ফ্রাঙ্ক"। যুক্তরাষ্ট্র ও আরো কিছু দেশে তার নামে স্কুল প্রতিষ্ঠা করা হয়েছে। এর মধ্যে প্রথম হলো ১৯৯৭ সালে প্রতিষ্ঠিত ডালাসের আনা ফ্রাঙ্ক এলিমেন্টারি স্কুল। আরো কিছু স্কুল রয়েছে তার নামে।যেমন ফিলাডেলফিয়ার আনা ফ্রাঙ্ক এলিমেন্টারি স্কুল এবং টেক্সাসের আনা ফ্রাঙ্ক ইন্সপায়ার একাডেমি। শেষোক্তটি ২০১৪ সালে প্রতিষ্ঠিত হয়।
পাশ (হিন্দুধর্ম)
পাশ হল হিন্দু মূর্তিতত্ত্বে বর্ণিত একটি অতিপ্রাকৃত অস্ত্র। দড়ির এক বিশেষ ধরনের ফাঁসকে পাশ বলে। হিন্দু ধর্মশাস্ত্র অনুসারে, এটি হল গণেশ, যম, বরুণ প্রমুখ কয়েকজন হিন্দু দেবতার অন্যতম অস্ত্র।
বিঘ্ননাশের দেবতা গণেশের সাধারণ প্রতীক; বিঘ্নকে বন্ধন এবং মানুষকে বিঘ্ন থেকে মুক্তি দান করার তাঁর যে শক্তি, সেই শক্তিরই প্রতীক হল পাশ। মৃত্যুদেবতা যম পাশের মাধ্যমে মৃত্যুকালের জীবের দেহ থেকে আত্মাকে টেনে বের করে আনেন। শাস্ত্রীয় বর্ণনায় দেখা যায়, পাশে একটি বা দু’টি গিঁটে দু’টি বা তিনটি বন্ধনী রয়েছে।
সংস্কৃত ভাষায় "পাশ" শব্দটির আদি অর্থ "গিঁট" বা "গ্রন্থিবন্ধন"। সাধারণত শত্রুর হাত-পা বাঁধার জন্য অথবা পশু শিকারের জন্য পাশ ব্যবহৃত হয়। পাশ জাগতিক আসক্তির প্রতীক; আবার অমঙ্গল বা অজ্ঞানকে বন্দী ও বন্ধন করার কোনও দেবতার যে ক্ষমতা, তারও প্রতীক। আনন্দ কুমারস্বামী পাশের সঙ্গে জাগতিক বন্ধনের যোগটি ব্যাখ্যা করেছেন।
হিন্দুধর্মের শৈব সিদ্ধান্ত সম্প্রদায়ে পাশ হল ‘পতি-পশু-পাশ’ ত্রয়ীর একটি অংশ। এই তিনটি শব্দের অর্থ হল যথাক্রমে "প্রভু, পশু, রজ্জু"; যা ঈশ্বর, মানব ও জগতের প্রতীক। "পতি" শব্দের মাধ্যমে ঈশ্বরকে শিব রূপে ব্যাখ্যা করা হয়েছে। উল্লেখ্য, তিনিই এই সম্প্রদায়ের প্রধান দেবতা। "পশু" হল মানুষের আত্মা এবং "পাশ" হল শিবের একটি বিশেষ ক্ষমতা। এই ক্ষমতার বলে তিনি আত্মাকে সত্যের পথে পৌঁছে দিতে পারেন অথবা এই ক্ষমতার বলে তিনি "অজ্ঞ" জীবকে তাঁর মায়ার প্রতি প্ররোচিতও করতে পারেন।
রিয়ান ব্রুস্টার
রিয়ান জোল ব্রুস্টার (, Rhian Brewster; জন্ম: ১ এপ্রিল ২০০০; রিয়ান ব্রুস্টার নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব শেফিল্ড ইউনাইটেড এবং ইংল্যান্ড অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০৮–০৯ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে ব্রুস্টার ফুটবল জগতে প্রবেশ করেছেন এবং পরবর্তীকালে লিভারপুলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, ইংরেজ ক্লাব লিভারপুলের মূল দলে অন্তর্ভুক্ত হওয়ার তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, তবে তিনি লিভারপুলের হয়ে একটি ম্যাচেও অংশগ্রহণ করেননি। অতঃপর ২০১৯–২০ মৌসুমে তিনি ধারে সোয়ানসি সিটিতে যোগদান করেছেন। ২০২০–২১ মৌসুমে, তিনি প্রায় ২৩.৫ মিলিয়ন ইউরোর বিনিময়ে লিভারপুল হতে শেফিল্ড ইউনাইটেডে যোগদান করেছেন।
ব্যক্তিগতভাবে, ব্রুস্টার বেশ কিছু পুরস্কার জয়লাভ করেছেন, যার মধ্যে ২০১৭ ফিফা অনূর্ধ্ব-১৭ বিশ্বকাপের গোল্ডেন বুট জয় অন্যতম। দলগতভাবে, ব্রুস্টার এপর্যন্ত ৪টি শিরোপা জয়লাভ করেছেন, যার মধ্যে ৩টি লিভারপুলের হয়ে এবং ১টি ইংল্যান্ডের বয়সভিত্তিক দলের হয়ে জয়লাভ করেছেন।
প্রারম্ভিক জীবন
রিয়ান জোল ব্রুস্টার ২০০০ সালের ১লা এপ্রিল তারিখে ইংল্যান্ডের চ্যাডওয়েল হিথে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা বার্বাডীয় এবং তার মা তুর্কি সাইপ্রিয়ট বংশোদ্ভূত। ব্রুস্টার চ্যাডওয়েল হিথ অ্যান্ড শিল্ড একাডেমি ওয়াইএফসিতে যোগদানের পূর্বে চ্যাডওয়েল হিথ প্রাথমিক স্কুলে পড়াশোনা করেছিলেন।
১৯০০-এর লোমহর্ষক চলচ্চিত্রের তালিকা
১৯০০ সালে মুক্তিপ্রাপ্ত ভৌতিক চলচ্চিত্রের তালিকা :
.জিপি
.জিপি গুয়াদলুপের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্ম। এছাড়া এটি বর্তমানেও গুয়াদলুপের সাবেক অঙ্গরাজ্য সেন্ট-বার্থেলমে ও সেন্ট-মার্টিনে ব্যবহার করা হয়ে থাকে। .জিপি ডোমেইন নিক.জিপি থেকে নিবন্ধন করা যায়। নিবন্ধন মূল্য গুয়াদলুপ ও অন্যান্য ইন্টারনেট ব্যবহারকারীদের জন্য ভিন্ন ভিন্ন। গুয়াদলুপের কোন ব্যক্তিকে ডোমেইন নামের জন্য এক বছরের জন্য €৩০ ও আন্তর্জাতিক ব্যবহারকারীদের প্রথম বছর €৬০ খরচ করতে হয়।
নিবন্ধন সরাসরি দ্বিতীয় স্তরে বা দ্বিতীয় স্তরের অধীন তৃতীয় স্তরে, .com.gp, .net.gp, .mobi.gp, .edu.gp, .asso.gp, বা .org.gp। নিবন্ধনের জন্য দুই ডিজিটের নাম্বারও গ্রহণযোগ্য।
তৃতীয় সোমেশ্বর
সোমেশ্বর ছিলেন একজন বিশিষ্ট ইতিহাসবিদ, পণ্ডিত ও কবি। তিনি মানসোল্লাস নামে একটি সংস্কৃত বিশ্বকোষতুল্য গ্রন্থ রচনা করেন। এই বইটি থেকে রাষ্ট্রনীতি, প্রশাসন, জ্যোতির্বিজ্ঞান, জ্যোতিষ, ছন্দশাস্ত্র, ঔষধবিজ্ঞান, খাদ্য, স্থাপত্য, চিত্রকলা, কাব্য ও সংগীত সম্পর্কে বিভিন্ন তথ্য পাওয়া যায়। একাদশ-দ্বাদশ শতাব্দীর ভারতের সামাজিক ও সাংস্কৃতিক তথ্যের একটি গুরুত্বপূর্ণ উৎস এই গ্রন্থটি। সংস্কৃত ভাষায় তিনি নিজ পিতা ষষ্ঠ বিক্রমাদিত্যের একটি অসম্পূর্ণ জীবনী রচনা করেন। গ্রন্থটির নাম বিক্রমাঙ্কাভ্যুদয়। পাণ্ডিত্যের জন্য তিনি “সর্বদ্ন্যভূপ” (সর্বজ্ঞ রাজা) ও “ভূলোকমল” (সকল জীবের অধিপতি যে রাজা) উপাধি অর্জন করেন।
মানসোল্লাস
তৃতীয় সোমেশ্বর সংস্কৃত ভাষায় মানসোল্লাস (मानसोल्लास, অর্থাৎ "চিত্ত প্রফুল্লকারী") বা অভিলাষার্থ চিন্তামণি (অর্থাৎ ইচ্ছাপূর্ণকারী পরশমণি) নামে একটি বিশ্বকোষতুল্য গ্রন্থ রচনা করেন। এই গ্রন্থে বিভিন্ন বিষয় (১০০টি বিষয়) অন্তর্ভুক্ত হয়েছে, যার মধ্যে রয়েছে একটি রাজ্য অধিগ্রহণের উপায়, সেই রাজ্য প্রতিষ্ঠার পদ্ধতি ও রাজকীয় বিনোদন। এছাড়াও এই গ্রন্থে ভারতীয় শিল্প, স্থাপত্য, খাদ্যাভ্যাস, অলংকার, খেলাধুলা, সংগীত ও নৃত্য সম্পর্কে মূল্যবান তথ্য পাওয়া যায়। সেই সঙ্গে আছে রাজার প্রিয় খাবারগুলির রন্ধনপ্রণালী, যার মধ্যে রয়েছে বিভিন্ন ধরনের ভাত, সবজি, মাংস ও মিষ্টান্ন। দুধের মিষ্টি ছাড়াও গোলামু, পান্তুয়া ও ঘরিকার মতো ভাজা মিষ্টিরও রন্ধনপ্রণালী এতে বর্ণিত হয়েছে।
বিক্রমাঙ্কাভ্যুদয়
১৯২৫ সালে আবিষ্কৃত বিক্রমাঙ্কাভ্যুদয় গ্রন্থটি হল তৃতীয় সোমেশ্বর রচিত একটি ঐতিহাসিক নথি। এটি তাঁর পিতার জীবনীর আকারে রচিত। প্রথম অধ্যায়ে কর্ণাটকের ভূগোল ও জনগোষ্ঠীর বিস্তারিত বিবরণ পাওয়া যায়, দ্বিতীয় অধ্যায়ে ব্যাখ্যাত হয়েছে পশ্চিম চালুক্য সাম্রাজ্যের রাজধানী কল্যাণের বিশালতা। সুদীর্ঘ তৃতীয় অধ্যায়টিতে ধৃত হয়েছে চালুক্যদের ইতিহাস। এই অধ্যায়ের সূচনায় একটি কিংবদন্তি কাহিনির উল্লেখ পাওয়া যায়; এবং অধ্যায়টি শেষ হয়েছে তৃতীয় সোমেশ্বের পিতা ষষ্ঠ বিক্রমাদিত্যের রাজত্বের ষোড়শ বর্ষে তাঁর ‘দ্বিগ্বিজয়’ শুরুর মধ্য দিয়ে। যদিও শেষ অধ্যায়টি অসম্পূর্ণ, কারণ এটির সমাপ্তি অংশটি আকস্মিক: "সেদিন ব্রাহ্মণ ও ভদ্রনারীগণ…"
ভলগোগ্রাদ
ভলগোগ্রাদ (Волгогра́д) রাশিয়ার ভলগোগ্রাদ ওবলাস্ত বা প্রশাসনিক অঞ্চলের প্রশাসনিক কেন্দ্র এবং একটি গুরুত্বপূর্ণ শিল্পশহর। শহরটি ১৫৮৯-১৯২৫ সময়কালে তসারিতসিন নামে এবং ১৯২৫-১৯৬১ সময়কালে স্তালিনগ্রাদ  নামে পরিচিত ছিল। শহরটি উত্তর-দক্ষিণে প্রায় ৮০ কিলোমিটার দীর্ঘ । এটি ভোলগা নদীর পশ্চিম তীরে অবস্থিত। নদীর নামেই শহরটির নামকরণ করা হয়েছে। এখানে ১০ লক্ষেরও বেশি লোকের বাস।
২য় বিশ্বযুদ্ধের সময় স্তালিনগ্রাদ যুদ্ধের শুরুর দিকে জার্মান সেনাবাহিনীর বিরুদ্ধে সফল প্রতিরোধের সুবাদে ভলগোগ্রাদ খ্যাতিলাভ করে। এখানেই জার্মান বাহিনীর পরাজয় সূচিত হয়।
খেলাধুলা
ভলগোগ্রাদ এরিনা শহরের প্রধান স্টেডিয়াম। এই স্টেডিয়াম ভলগা নদীর তীর ঘেঁষে অবস্থিত। পুরাতন সেন্ট্রাল স্টেডিয়াম এর পরিবর্ত হিসেবে এটি গড়ে তোলা হয়। এটি ২০১৮ ফিফা বিশ্বকাপ ফুটবল প্রতিযোগিতার অন্যতম আয়োজক শহর।
সিকিম সংগ্রাম পরিষদ
সিকিম সংগ্রাম পরিষদ হল ভারতের সিকিম রাজ্যের একটি আঞ্চলিক রাজনৈতিক দল। ১৯৭৯ সালে একটি অস্থিতিশীলতার পর সিকিম জনতা পরিষদ পার্টির নর বাহাদুর ভান্ডারীর নেতৃত্বে একটি মন্ত্রিসভা সিকিমে ক্ষমতা লাভ করে। ১৯৮৪ সালে ভান্ডারি সিকিম জনতা পরিষদ ভেঙে দেন এবং সিকিম সংগ্রাম পরিষদ নামে একটি নতুন দল গঠন করেন। সিকিম সংগ্রাম পরিষদ ১৯৮৪ এবং ১৯৮৯ সালের নির্বাচনে ক্ষমতায় অধিষ্ঠিত ছিল, কিন্তু তারপরে সিকিম ডেমোক্রেটিক ফ্রন্টের কাছে হেরে যায়, যেটি ১৯৯৯ সাল থেকে নির্বাচনে জয়লাভ করেছে। ২০০৪ সালের নির্বাচনে সিকিম সংগ্রাম পরিষদ রাজ্য বিধানসভায় কোনো আসন জিততে পারেনি। নর বাহাদুর ভান্ডারী সিকিম সংগ্রাম পরিষদকে ভারতীয় জাতীয় কংগ্রেসের সাথে একীভূত করেছেন এবং তিনি সিকিম প্রদেশ কংগ্রেস কমিটির (এসপিসিসি) সভাপতি হয়েছেন।
২০১৩ সালে নর বাহাদুর ভান্ডারী আবার সিকিম সংগ্রাম পরিষদকে পুনরুজ্জীবিত করেন।
এই দলটি ১৯৮৪ এবং ১৯৮৯ সালে দুইবার রাজ্য নির্বাচনে জিতেছিল।
নিক কুক
নিকোলাস গ্রান্ট বিলসন নিক কুক (Nick Cook; জন্ম: ১৭ জুন, ১৯৫৬) লিচেস্টার এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার ও আম্পায়ার। বর্তমানে তিনি ইসিবি কর্তৃক পেশাদারী পর্যায়ে আম্পায়ারের দায়িত্ব পালন করছেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৯ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার ও লিচেস্টারশায়ার দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী উপস্থাপন করেছেন ‘বিস্ট’ ডাকনামে পরিচিত নিক কুক।
প্রথম-শ্রেণীর ক্রিকেট
১৯৭৮ সাল থেকে ১৯৯৪ সাল পর্যন্ত নিক কুকের প্রথম-শ্রেণীর খেলোয়াড়ী জীবন চলমান ছিল। আধুনিককালের দুর্লভ ইংরেজ ফিঙ্গার স্পিনার হিসেবে আবির্ভূত হয়েছিলেন। ঘরোয়া পর্যায়ের ক্রিকেটে লিচেস্টারশায়ার দলের পক্ষে খেলেছেন। এরপর তিনি নর্দাম্পটনশায়ারের সাথে চুক্তিবদ্ধ হন।
স্লো লেফট আর্ম অর্থোডক্স স্পিন বোলার ও নিচেরসারিতে ডানহাতে ব্যাটিংকারী নিক কুক ১৯৭৮ থেকে ১৯৯৪ সাল পর্যন্ত প্রথম-শ্রেণীর ক্রিকেট ও লিস্ট এ ক্রিকেটে অংশ নিয়েছেন। লাটারওয়ার্থ গ্রামার স্কুলে অধ্যয়ন করেন।
আন্তর্জাতিক ক্রিকেট
সমগ্র খেলোয়াড়ী জীবনে পনেরোটি টেস্ট ও তিনটি একদিনের আন্তর্জাতিকে অংশগ্রহণ করেছেন। ১১ আগস্ট, ১৯৮৩ তারিখে লর্ডসে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৪ আগস্ট, ১৯৮৯ তারিখে ওভালে অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
ফিল এডমন্ডস গাড়ি থেকে নামার সময়ে পিঠে আঘাত পান ও আর স্বীয় ক্রীড়াশৈলী মেলে ধরতে পারেননি। ফলশ্রুতিতে এ শূন্যতা পূরণে নিউজিল্যান্ডের বিপক্ষে আন্তর্জাতিক ক্রিকেটে অঙ্গনে অভিষেক ঘটে নিক কুকের।
প্রথম চার টেস্টে ৩২ উইকেট পান। তন্মধ্যে চারবার ইনিংসে পাঁচ-উইকেট পেয়েছিলেন তিনি। এছাড়াও, টেস্ট ক্রিকেট অভিষেকে পাঁচ-উইকেট পেয়েছিলেন তিনি। তন্মধ্যে, ১৯৮৩-৮৪ মৌসুমে করাচীতে স্বাগতিক পাকিস্তানের বিপক্ষে দুইবার পাঁচ-উইকেট লাভসহ ৮৩ রান খরচায় ১১ উইকেট নিয়ে খেলায় সেরা বোলিং পরিসংখ্যান দাঁড় করান। কিন্তু ঐ চার টেস্টে ১৭ গড়ে ৩২ উইকেট লাভের পর নিজেকে হারিয়ে ফেলেন। তবে, পরবর্তী এগারো টেস্টে ৫৬.৭৫ গড়ে মাত্র ২০ উইকেট সংগ্রহ করতে পেরেছিলেন। ফলশ্রুতিতে, দলের বাইরে তাকে রাখা হয়। সর্বমোট ৫২ উইকেট সংগ্রহের জন্যে তাকে ৩২.৪৮ গড়ে রান খরচ করতে হয়েছিল। অন্যদিকে, তুলনান্তে জন এম্বুরির অংশগ্রহণকৃত ৬৪ টেস্টে ছয়বার পাঁচ-উইকেট পেয়েছিলেন।
অবসর
ক্রিকেট খেলা থেকে অবসর গ্রহণের পর আম্পায়ারের দায়িত্ব পালনে অগ্রসর হন। নভেম্বর, ২০০৮ সালে ইসিবি কর্তৃক ২০০৯ সালের পূর্ণাঙ্গ মৌসুমের জন্যে আম্পায়ার হিসেবে অন্তর্ভুক্ত হন।
জন্টি রোডস
ডানহাতি ব্যাটসম্যান হিসেবে খুবই দ্রুতগতিতে দৌড়ানোয় অভ্যস্ত ছিলেন। ফিল্ডিংয়ে ভীষণ দক্ষ ছিলেন। বিশেষ করে মাঠে ফিল্ডিং করে ক্যাচে সিদ্ধহস্তের পারঙ্গমতা প্রদর্শন করেছেন। সচরাচর ব্যাকওয়ার্ড পয়েন্টেই নিজেকে জড়িত রাখতেন।
২০০৫ সালের শেষদিকে ক্রিকইনফো তাদের এক প্রতিবেদন দেখায় যে, ১৯৯৯ সালের ক্রিকেট বিশ্বকাপের পর থেকে যে-কোনো ফিল্ডসম্যানের তুলনায় নবম সর্বোচ্চসংখ্যক রান আউট ও সফলতার দিক থেকে তৃতীয় সর্বোচ্চ পর্যায়ের ছিলেন তিনি।
ঘরোয়া ক্রিকেটে পিটারমারিৎজবার্গের নাটাল বিশ্ববিদ্যালয়ের পক্ষে ক্লাব ক্রিকেটে অংশ নিয়েছেন। কাউন্টি ক্রিকেটে গ্লুচেস্টারশায়ার, কোয়াজুলু-নাটাল ও নাটালের হয়ে প্রথম-শ্রেণীর ক্রিকেটে অংশ নিয়েছেন। ২০০০ সালে টেস্ট ক্রিকেট থেকে অবসর নিলেও ২০০৩ সালে একদিনের আন্তর্জাতিক থেকে বিদায় নেন। তন্মধ্যে ২০০৩ সালের ক্রিকেট বিশ্বকাপে আহত হয়েছিলেন।
এছাড়াও, দক্ষিণ আফ্রিকা পক্ষে হকি খেলায়ও প্রতিনিধিত্ব করেছেন। বার্সেলোনায় অনুষ্ঠিত ১৯৯২ সালের অলিম্পিক গেমসে দলের সদস্য হলেও তার দল প্রতিযোগিতায় যোগ্যতা অর্জন করেনি। এছাড়াও, ১৯৯৬ সালের অলিম্পিকে তিনি ডাক পান কিন্তু আঘাতজনিত কারণে দলে যোগ দেননি।
টেস্ট ক্রিকেট
১৩ নভেম্বর, ১৯৯২ তারিখে বন্ধুত্বমূলক সফরের প্রথম টেস্টে ভারতের বিপক্ষে রোডসের টেস্ট ক্রিকেটে অভিষেক ঘটে। ডারবানের কিংসমিডের নিজ মাঠে অনুষ্ঠিত খেলায় প্রথম ইনিংসে ৪১ ও দ্বিতীয় ইনিংসে অপরাজিত ২৬* রান সংগ্রহ করেন। ১৯৯৩-৯৪ মৌসুমে মোরাতুয়ায় অনুষ্ঠিত তিন টেস্টের সিরিজের প্রথম টেস্টে শ্রীলঙ্কার বিপক্ষে তিনি তার প্রথম টেস্ট সেঞ্চুরি করেন। শেষদিনে ব্যাটিংয়ে নেমে ক্লাইভ একস্টিনের সাথে জুটি গড়ে অপরাজিত ১০১* রান করেন ও দলকে ড্রয়ের দিকে নিয়ে যান। ঐ সিরিজের দ্বিতীয় টেস্ট জয় করে ১-০ ব্যবধানে সিরিজ জয় করে দক্ষিণ আফ্রিকা দল।
২০০১ সালে টেস্ট ক্রিকেট থেকে অবসরের ঘোষণা দেন ও দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপ পর্যন্ত একদিনের ক্রিকেট খেলবেন বলে আশাবাদ ব্যক্ত করেন। ৬ আগস্ট, ২০০০ সালে কলম্বোর সিংহলিজ স্পোর্টস ক্লাব মাঠে শ্রীলঙ্কার বিপক্ষে তিনি তার সর্বশেষ টেস্ট খেলেন। ঐ খেলার উভয় ইনিংসে তিনি যথাক্রমে ২১ ও ৫৪ করেছিলেন। শ্রীলঙ্কা খেলায় ছয় উইকেটে জয় পায়।
একদিনের আন্তর্জাতিক
১৯৯২ ক্রিকেট বিশ্বকাপের মাধ্যমে রোডসের একদিনের আন্তর্জাতিকে অভিষেক ঘটে। ২৬ ফেব্রুয়ারি, ১৯৯২ তারিখে সিডনি ক্রিকেট গ্রাউন্ডে অনুষ্ঠিত দক্ষিণ আফ্রিকা’র প্রথম খেলায় অস্ট্রেলিয়ার বিপক্ষে ক্রেগ ম্যাকডারমটকে রান আউট করেন। অস্ট্রেলিয়া দল প্রথমে ব্যাটিংয়ে নেমে মাত্র ১৭০ রান করলে দক্ষিণ আফ্রিকা প্রয়োজনীয় রান সংগ্রহ করে মাত্র ১ উইকেটে। রোডসের দল নয় উইকেটের বিরাট ব্যবধানে জয়লাভ করে। ঐ খেলায় তার ব্যাটিংয়ের প্রয়োজন পড়েনি।
বিশ্বকাপের পঞ্চম খেলায় নিজেকে স্বরূপে মেলে ধরেন রোডস। ৮ মার্চ, ১৯৯২ তারিখে ব্রিসবেন ক্রিকেট গ্রাউন্ডে পাকিস্তানের বিপক্ষে বৃষ্টিবিঘ্নিত খেলায় ইনজামাম-উল-হক ও দলনায়ক ইমরান খানের মধ্যকার রান সংগ্রহের মাঝখানে পূর্ণ শক্তিতে বল ধরে স্ট্যাম্প বরাবর আঘাত হেনে ইনজামামকে প্যাভিলিয়নে ফেরত পাঠান তিনি। এ রান আউটের চিত্রটি ব্যাপকভাবে সাড়া পড়েছিল যা অদ্যাবধি বিশ্বকাপের অন্যতম দর্শনীয় মুহুর্ত হিসেবে বিবেচিত ও তার খেলোয়াড়ী জীবনের উল্লেখযোগ্য সাফল্য। এরফলে ১৩৫/২ থেকে ১৭৩/৮-এ পাকিস্তানের ইনিংস রূপান্তরিত হয়। খেলায় দক্ষিণ আফ্রিকা ২০ রানে জয় পায়।
১৪ নভেম্বর, ১৯৯৩ তারিখে পাঁচটি ক্যাচ নেয়ার মাধ্যমে বিশ্বরেকর্ড স্থাপন করেন। মুম্বইয়ের ব্রাবোর্ন স্টেডিয়ামে অনুষ্ঠিত খেলায় ওয়েস্ট ইন্ডিজ দলের বিপক্ষে উইকেট-রক্ষক ব্যতীত ফিল্ডার হিসেবে তিনি এ অনন্য কীর্তগাঁথা রচনা করেন।
দক্ষিণ আফ্রিকায় অনুষ্ঠিত ২০০৩ ক্রিকেট বিশ্বকাপের পর তিনি একদিনের আন্তর্জাতিক থেকে অবসরের সিদ্ধান্ত নিলেও কেনিয়ার বিপক্ষে খেলায় আঘাতপ্রাপ্তির ফলে পূর্বেই তাকে অবসর নিতে হয়। কেনিয়ার ব্যাটিংয়ে মরিস ওদুম্বের বল শূন্য থেকে ধরতে গিয়ে ক্যাচটি ফেলে দেন ও তার হাত ভেঙ্গে যায়। দক্ষিণ আফ্রিকার চিকিৎসা কর্মকর্তার মতে আরোগ্যলাভের জন্য তাকে চার থেকে পাঁচ সপ্তাহ নিতে হবে। ফলে তাকে প্রতিযোগিতা থেকে দূরে থাকতে হয় ও দল থেকে নিজ নাম প্রত্যাহার করে নেন। তার পরিবর্তে দলে ঠাঁই পান গ্রেইম স্মিথ।
অবসর পরবর্তীকাল
ক্রিকেট খেলা থেকে অবসর নেয়ার পর রোডস স্ট্যান্ডার্ড ব্যাংকে নির্বাহী হিসাবরক্ষকের চাকরি নেন ও দক্ষিণ আফ্রিকায় ব্যাংকের ক্রিকেট সম্প্রচারস্বত্ত্বের সাথে জড়িত ছিলেন। বর্তমানে তিনি দক্ষিণ আফ্রিকা জাতীয় ক্রিকেট দলের ফিল্ডিং কোচের দায়িত্ব পালন করছেন। এছাড়াও, আইপিএলে মুম্বই ইন্ডিয়ান্স দলের ফিল্ডিং কোচ হিসেবে রয়েছেন তিনি। কেনিয়া ক্রিকেট দলও রোডসকে দলের সহকারী কোচের জন্য চুক্তিবদ্ধ হয়েছিল যা ২০১১ সালের ক্রিকেট বিশ্বকাপ পর্যন্ত কার্যকরী থাকে। ঐ সময়ে তিনি কেনিয়ার ফিল্ডিং ও ব্যাটিংয়ে সহায়তা করেছিলেন।
২০১৩ সালের এপ্রিল মাসে দক্ষিণ আফ্রিকার পর্যটন কর্তৃপক্ষ তাকে ভারতে তাদের ব্র্যান্ড এম্বাসেডর নিযুক্ত করে।
স্বীকৃতি
১৯৯৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। ২০০৪ সালে এসএবিসি৩-এর গ্রেট সাউথ আফ্রিকান টেলিভিশন সিরিজে ভোটের মাধ্যমে সেরা ১০০ দক্ষিণ আফ্রিকানদের তালিকায় ২৯তম অবস্থানে ছিলেন।
ব্যক্তিগত জীবন
১৬ এপ্রিল, ১৯৯৪ তারিখে পিটারমারিৎজবার্গে কুয়ান ম্যাকার্থি’র ভাগ্নী কেট ম্যাকার্থি’র সাথে বিবাহ-বন্ধনে আবদ্ধ হন রোডস। পরবর্তীতে অবশ্য এ দম্পতির মধ্যকার বিবাহ-বিচ্ছেদ ঘটে। ২৪ এপ্রিল, ২০১৩ তারিখে সাড়ে তিন বছর পৃথকভাবে বসবাসের পর বিবাহ-বিচ্ছেদ হয়।
.জিকিউ
.জিকিউ (.gq) বিষুবীয় গিনির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সঙ্কেত ও ডোমেইন সাফিক্স।
সোনমার্গ
সোনমার্গ (অর্থ: "স্বর্ণময় তৃণভূমি") হল ভারতের কেন্দ্রশাসিত অঞ্চল জম্মু ও কাশ্মীরের গণ্ডেরবাল জেলার একটি শৈলশহর, এটি শ্রীনগর শহরের প্রায় ৮০ কিমি উত্তর-পূর্ব দিকে অবস্থিত।
ভূগোল
এর আশেপাশে কাশ্মীর উপত্যকায় হিমালয়ের কিছু হিমবাহ রয়েছে যথা কলহোই হিমবাহ এবং মাচোই হিমবাহ। এখানে ৫,০০০ মিটার উচ্চতার উপরে কিছু শিখর আছে, যেমন, সিরবল শিখর, কলহোই শিখর, অমরনাথ শিখর এবং মাচোই শিখর। সোনমার্গটি অঞ্চলটি সিন্ধু নালার তীরে একটি উপত্যকায় অবস্থিত। এটি শ্রীনগর শহরের ৮৭ কিমি উত্তর-পূর্ব দিকে অবস্থিত। এটি মনোরম হিমালয়ের শিখরের অভ্যন্তরে অবস্থিত একটি জনপ্রিয় পর্যটন কেন্দ্র। এটি সমুদ্রতল থেকে ২৮০০ মিটার উচ্চতায় অবস্থিত। সোনমার্গ যেতে গেলে সিন্ধু নালা পেরিয়ে যেতে হয়। এটি কাশ্মীর উপত্যকায় ঝিলম নদীর প্রধান শাখা। এটি ষাট মাইল দীর্ঘ একটি ঊর্ধ্বমুখী উপত্যকা এবং গভীর পাহাড়ী গিরিখাত, যা তৃণভূমিতে গিয়ে মিশেছে। পাহাড়ের ঢালে দেখা যায় গ্রামগুলি।
জনসংখ্যার উপাত্ত
সোনমার্গে স্থায়ী বসবাসের বন্দোবস্ত নেই এবং প্রচুর তুষারপাত ও তুষার ধ্বসের কারণে শীতকালে অগম্য হয়ে যায়। ২০১১ সালের ভারতের আদমশুমারি অনুসারে, পর্যটক এবং পর্যটন শিল্পে কর্মরতদের ব্যতীত সোনমার্গের জনসংখ্যা ছিল ৩৯২ জন। এর মধ্যে পুরুষ ৫১% এবং মহিলা ৪৯%। মরশুম অনুযায়ী এলেও এরা সোনমার্গের স্থায়ী বাসিন্দা।
পর্যটন
সোনমার্গের পটভূমিতে আছে তুষারময় পাহাড়ের পেছনে সুনীল আকাশ। এপ্রিলের শেষের দিকে যখন সোনমার্গ সড়ক পরিবহনের জন্য উন্মুক্ত হয়, দর্শনার্থীরা অ্যাক্সেস থাকতে পারে সাদা গালিচার মতো সজ্জিত তুষারের আনন্দ নেয়। গ্রীষ্মের মাসগুলিতে থাজিবাস হিমবাহে ভ্রমণের জন্য টাট্টু ঘোড়া ভাড়া নেওয়া যায়।
জলবায়ু
সোনমার্গের উচ্চতা এবং পার্বত্য অঞ্চলের জন্য, এটি এমন এক অঞ্চল, যেখানে উল্লেখযোগ্য বৃষ্টিপাতের সাথে আঞ্চলিকভাবে বিরল আর্দ্র মহাদেশীয় জলবায়ু (কোপেন:  ডিএফবি ) অনুভব করা যায়। সোনমার্গের গড় তাপমাত্রা ৬.৫° সে, এবং বার্ষিক প্রায় ৯৩২ মিমি পরিমাণ বৃষ্টিপাত হয় (শীতের সময় কখনও কখনও উপত্যকায় যে ভারী তুষারপাত হয় তা ধরা হয়নি)।
পর্তুগিজ চলচ্চিত্রের তালিকা
নিচে মুক্তির দশক এবং বৎসর অনুযায়ী সাজানো পর্তুগিজ চলচ্চিত্রের তালিকা দেওয়া হলো। পর্তুগিজ চলচ্চিত্রের বর্ণানুক্রমিক তালিকার জন্য বিষয়শ্রেণী:পর্তুগিজ চলচ্চিত্র দেখুন।
গীতু মোহনদাস
গায়ত্রী মোহনদাস (জন্ম ৮ জুন ১৯৮১) পেশাদারভাবে গীতু মোহনদাস নামে পরিচিত, তিনি একজন ভারতীয় চলচ্চিত্র অভিনেত্রী এবং পরিচালক। তিনি মালয়ালম চলচ্চিত্র এবং বলিউডে তাঁর কাজের জন্য পরিচিত। ২০১৩ সালে তার পরিচালিত সামাজিক রাজনৈতিক চলচ্চিত্র লায়ার’স ডাইস দুটি জাতীয় চলচ্চিত্র পুরস্কার অর্জন করে, সানড্যান্স ফিল্ম ফেস্টিভ্যালে চলচ্চিত্রটির প্রথম প্রদর্শনী হয়েছিল এবং যুক্তরাষ্ট্রের ৮৭ তম একাডেমী পুরস্কারের জন্য যা অস্কার হিসাবে পরিচিত ভারত সরকার কর্তৃক ভারত থেকে এটি মনোনিত হয়েছিল, তবে এটি সংক্ষিপ্ত তালিকায় স্থান পায়নি বা মনোনীত হয়নি।
কর্মজীবন
গীতুর আসল নাম গায়ত্রি মোহনদাস। আদর করে তার পরিবার তাকে গীতু বলে ডাকে, নামটি তার পর্দার নাম হিসাবে গ্রহণ করা হয়েছিল যখন তিনি ১৯৮৬ সালে তাঁর চতুর্থ চলচ্চিত্র অন্নু মুথাল পূজ্যম ভারে তে অভিনয় করেছিলেন, প্রধান চরিত্রে ছিলেন মোহনলাল। গীতুর বয়স যখন পাঁচ বছর বয়স তখন তিনি এমন এক অনাথ শিশুর ভূমিকায় অভিনয় করেন যে একজন বেনামে টেলিফোনে একজন পিতাকে আবিষ্কার করে, চরিত্রটি মালয়ালম চলচ্চিত্র দর্শকদের হৃদয়কে আকর্ষণ করেছিল। তিনি শীর্ষ গ্রোসার এন বোমুকুট্টি আম্মাভুক্কু তে মূখ্য চরিত্রে অভিনয় করেছিলেন, এটি মূল ভূমিকায় বেবী শালিনী কর্তৃক অভিনয় করা ফজিলের এন্তে মমত্তিক্কুটিয়ামাক্কু (মালয়ালম) এর তামিল পুনঃনির্মাণ ছিল। পরিনত অভিনেতা হিসাবে গীতুর প্রথম চলচ্চিত্রটি ছিল লাইফ ইজ বিউটিফুল এতে মূল অভিনেতা ছিলেন মোহনলাল। তিনি থেঙ্কাসি পট্টানাম, ভালকান্নাদি, নালা দমায়ন্তী তামিল এবং আরও কয়েকটি মালয়ালম ছবিতে অভিনয় করেছেন। তাঁর কর্মজীবনের শীর্ষ অবস্থানটি ছিল শ্যামাপ্রসাদ পরিচালিত এবং টম জর্জ কোলাথ প্রযোজিত আকালে, এটিতে অভিনয় করে তিনি ২০০৪ সালে শ্রেষ্ঠ অভিনেত্রী বিভাগে কেরালা রাজ্য পুরস্কার লাভ করেন। আকালেতে রোজ চরিত্রে অভিনয়ের জন্য গীতু সেরা অভিনেত্রী - মালায়ালাম বিভাগে ফিল্মফেয়ার পুরস্কারও অর্জন করেন।
তাঁর প্রথম পরিচালনা উদ্যোগটি ছিল কেলক্কুন্নুন্দো, যা  শ্রেষ্ঠ শিশু অভিনেতা বিভাগে জাতীয় পুরস্কার সহ বেশ কয়েকটি চলচ্চিত্র উৎসবে স্বীকৃতি অর্জন করেছিল। ২০১৪ সাল থেকে ছবিটি দ্বাদশ মানের কেরালা রাজ্য সিলেবাসে একটি অধ্যায় হিসাবে অন্তর্ভুক্ত করা হয়েছে।
গীতুর দ্বিতীয় পরিচালনা উদ্যোগ হলে লায়ার’স ডাইস (চলচ্চিত্র) ২০১৩ সালের মুম্বাই চলচ্চিত্র উৎসবে আন্তর্জাতিক প্রিমিয়ার হয় এবং সানড্যানস চলচ্চিত্র উৎসব এবং আন্তর্জাতিক চলচ্চিত্র উৎসব রটারড্যামে প্রদর্শিত হয়। এটি সোফিয়া আন্তর্জাতিক চলচ্চিত্র উৎসবে একটি বিশেষ জুরি পুরস্কার লাভ করে। টিআইএফএফ ২০১৮-তে নিভিন পাউলি অভিনীত তার সর্বশেষ চলচ্চিত্র 'মুথন ' প্রদর্শিত হয়েছিল। "অবশ্যই, সালাম বম্বে একটি প্রভাবক I আমি বলতে পারি না এটি নয়। আপনার যখন কামাতিপুরার মতো কোনও জায়গা রয়েছে, এটি চলচ্চিত্র নির্মাতাদের জন্য একটি উল্লেখ বিন্দু। এবং চলচ্চিত্র হিসাবে আমি সেই ছবিটি পছন্দ করি। কামাতিপুরাকে আমি অন্য কোনও ছবিতে বা মীরা নায়ারের মতো বাস্তব চিত্রিত হতে দেখিনি," তিনি সিলভারস্ক্রিন.ইনকে দেওয়া এক সাক্ষাত্কারে এটি বলেন।
গীতুর পরবর্তী পরিচালনা উদ্যোগ এবং পরিচালিত প্রথম মালয়ালম ছবিটি ছিল নিভিন পাউলি অভিনীত মুথন যা তিনি অনুরাগ কাশ্যপের সাথে সহ-লেখক ছিলেন।
ব্যক্তিগত জীবন
১৯৮১ সালের ৮ ই জুন তিনি কান্নুরে মোহনদাস ও লাতার ঘরে  জন্মগ্রহণ করেন। জন্মকালীন তার নাম ছিল গায়ত্রী। তার অর্জুন নামে এক ভাই আছে। ১৪ নভেম্বর ২০০৯-এ তিনি চিত্রনায়ক রাজীব রবিকে বিয়ে করেন। ভারতের কেরালার কোচিতে রাতে এই বিয়ে হয়েছিল।
এই দম্পতির আরাধনা নামের একটি মেয়ে রয়েছে।
সুপেরক্লাসিকো দে লাস আমেরিকাস
আমেরিকার সুপারক্ল্যাসিক (Superclássico das Américas, Superclásico de las Américas), আর্জেন্টিনা এবং ব্রাজিলের জাতীয় দলের মধ্যে একটি বার্ষিক বন্ধুত্বপূর্ণ ফুটবল প্রতিযোগিতা।
২০১১ সালে প্রতিষ্ঠিত এবং কনমেবল দ্বারা সংগঠিত, সুপারক্ল্যাসিকো দে লাস আমেরিকাস হল রোকা কাপের উত্তরসূরি, ১৯১৪ থেকে ১৯৭৬ সাল পর্যন্ত অনুষ্ঠিত একই ধরনের প্রতিযোগিতা।
বিন্যাস
প্রতিযোগিতাটি ২০১১ এবং ২০১২ সালে দুটি লেগে খেলা হয়েছিল: একটি লেগ আর্জেন্টিনায়, অন্যটি ব্রাজিলে। যে দলটি প্রথম লেগের আয়োজক তারা প্রতিটি সংস্করণের সাথে বিকল্প হবে; প্রথম সংস্করণের প্রথম লেগের অবস্থান লটের ড্র দ্বারা নির্ধারিত হয়েছিল। যে দেশ উভয় লেগের পরে সর্বাধিক পয়েন্ট অর্জন করবে তারা প্রতিযোগিতায় বিজয়ী হবে, তারপরে গোল পার্থক্য এবং প্রয়োজনে একটি পেনাল্টি শুট-আউট হবে। ২০১৪ সালে ফর্ম্যাটটি পরিবর্তন করা হয়েছিল এবং এখন খেলাটি একটি নিরপেক্ষ ভেন্যুতে একটি মাত্র ম্যাচ হিসাবে অনুষ্ঠিত হয়।
২০১১ এবং ২০১২ সংস্করণে প্রতিটি দলের স্কোয়াড আর্জেন্টিনা বা ব্রাজিলিয়ান লিগে খেলা ফুটবলারদের নিয়ে গঠিত হয়েছিল। যাইহোক, এই নিয়মটি 2014 সংস্করণের জন্য পরিবর্তিত হয়েছিল এবং উভয় দলই এখন ইউরোপের মতো অন্যান্য দেশে ভিত্তিক খেলোয়াড়দের ডাকতে পারে।
নভেম্বর ২০১০ কাতারে দুই দলের মধ্যে প্রীতি ম্যাচটি মূলত রোকা কাপ পুনরায় শুরু করার প্রচেষ্টা হিসাবে পরিকল্পনা করা হয়েছিল, কিন্তু শেষ পর্যন্ত ম্যাচের আয়োজকদের দ্বারা সেভাবে উপস্থাপন করা হয়নি। পরিবর্তে এটি ২০২২ ফিফা বিশ্বকাপের বিপণন এবং প্রস্তুতির মাধ্যম হিসাবে কাতারের মাটিতে ক্যালেন্ডার বছরের শেষের দিকে একটি ঐতিহ্যবাহী দলের বিপক্ষে খেলার ব্রাজিল দলের ক্ষণস্থায়ী ঐতিহ্যকে অব্যাহত রাখে - ব্রাজিল ইতিমধ্যেই নভেম্বর ২০০৯-এ ইংল্যান্ডে খেলেছিল এবং ২০১১ সালের নভেম্বরে ১০ বারের আফ্রিকা কাপ অফ নেশনস এবং আরব আঞ্চলিক শক্তিশালি মিশরের বিরুদ্ধে খেলবে। ম্যাচের ২০২২ সংস্করণ অস্ট্রেলিয়ায় জুনে অনুষ্ঠিত হওয়ার কথা ছিল, কিন্তু এএফএ ইংল্যান্ডে কনমেবল উয়েফা কাপ অফ চ্যাম্পিয়ন্সে অংশগ্রহণ করার সিদ্ধান্ত নেওয়ার পর এটি বাতিল করা হয়।
আরও দেখুন
আর্জেন্টিনা–ব্রাজিল ফুটবল প্রতিদ্বন্দ্বিতা
মীনাক্ষী (নায়ক রানি)
মীনাক্ষী (১৭০০-১৭৩৬) ছিলেন দক্ষিণ ভারতের তৎকালীন মাদুরাই অঞ্চল শাসনকারী নায়ক সাম্রাজ্যের রাণী। ১৭৩১ থেকে ১৭৩৬ সাল পর্যন্ত তিনি এই রাজ্য শাসন করেছিলেন তার দত্তক পুত্রের বয়স ছিল কম এবং সে রাজ্যভার গ্রহনে অক্ষম ছিল। তাই রানি মীনাক্ষী তার দত্তক পুত্রের রাজপ্রতিনিধি হিসাবে শাসন করেছিলেন।
তিনি ছিলেন মাদুরাই নায়ক বংশের আরেক জনপ্রিয় ও তেজস্বী রানি মঙ্গম্মলের নাতবউ। মীনাক্ষীর সাথে মাদুরাই নায়ক রাজ্যের রাজা বিজয়া রাঙ্গা চোক্কানাথ নায়ক -এর বিবাহ হয়েছিল। সম্পর্কে বিজয়া রাঙ্গা চোক্কানাথ নায়ক ছিলেন রানি মঙ্গম্মলের নাতি। দুর্ভাগ্যক্রমে ১৭৩১ সালে রাজা বিজয়া রাঙ্গা চোক্কানাথ  -এর মৃত্যু হয়। সাম্রাজ্যকে কোনও উত্তরাধিকারী না দিয়েই তিনি মারা যান। রাজার অকাল মৃত্যু রাজ্যের ভবিষ্যৎ অনিশ্চিত করে তোলে। রানী মীনাক্ষী এই দুঃসময়ে শক্ত হাতে রাজ্যের ভার ও রাজকার্যের ভার নিজ হস্তে গ্রহন করেন। তিনি ভাঙ্গারু থিরুমলাইয়ের ছেলেকে দত্তক পুত্র হিসাবে গ্রহন করেন। রাজ্যকে শত্রুর হাত থেকে রক্ষা করতে ও রাজ্যের ভবিষ্যৎ সুনিশ্চিত করতে রানী মীনাক্ষী তার নাবালক দত্তক পুত্রকে নায়ক রাজবংশের ভাবী উত্তরাধিকারী হিসাবে ঘোষণা করেছিলেন। কিন্তু সেই নাবালক দত্তক পুত্র ছিল রাজ্য শাসনে অক্ষম ও অভিজ্ঞতাহীন। তাই দেশকে সুশাসনে বেধে রাখতে তিনি  নিজেকে তার দত্তক পুত্রের প্রতিনিধি হিসাবে ঘোষণা করেছিলেন এবং তার হয়ে রাজ্য শাসন করতেন।
নগ্নতাবাদ
নগ্নতাবাদ বা প্রকৃতিবাদ হচ্ছে এক ধরনের সামাজিক নগ্নতার ব্যক্তিগত ও জনপ্রকাশ্যরূপ লাভের উদ্দেশ্য এক প্রকার সাংস্কৃতিক ও রাজনৈতিক আন্দোলন। এটি প্রাত্যাহিক বা ব্যক্তিগত, পারিবারিক বা সামাজিক জীবনের ক্ষেত্রে নগ্নতার ব্যবহারকে সংজ্ঞায়িত করতেও ব্যবহৃত হতে পারে।
নগ্নতাবাদ ইংরেজি আরো যেসকল পরিভাষায় পরিচিত তার মধ্যে আছে ‘’, ‘’, এবং সাম্প্রতিক কালের ‘’। কিন্তু কোনোটিই পুরোনো ও সর্বাধিক ব্যবহৃত পরিভাষা ‘’ (যুক্তরাষ্ট্রে ’ নামেই বেশি পরিচিত)-এর সমান বিস্তৃতি পায়নি।
ডিজনি এক্সডি
ডিজনি এক্সডি হল যুক্তরাষ্ট্রভিত্তিক একটি টেলিভিশন চ্যানেল যেটির মালিক হচ্ছে দ্য ওয়াল্ট ডিজনি কোম্পানির ডিজনি ব্র্যান্ডেড টেলিভিশন এবং ডিজনি মিডিয়া অ্যান্ড এন্টারটেইনমেন্ট ডিস্ট্রিবিউশন সংস্থাসমূহ। এই চ্যানেলটি বেশিরভাগ অনুষ্ঠান ৬ থেকে ১১ বয়স্ক শিশুদেরকে লক্ষ্য করে সম্প্রচার করা হয়।
নগ্নতাবাদ
নগ্নতাবাদের প্রকার
নগ্নতাবাদের চর্চা বিভিন্নভাবে করা সম্ভব। মার্ক অ্যালাইন ডেসকাম্পস, নগ্নতাবাদকে বিভিন্ন প্রকারে ভাগ করেছেন। যেমন: ব্যক্তিগত নগ্নতাবাদ, পারিবারিক নগ্নতাবাদ, বুনো পরিবেশে নগ্নতাবাদ, সামাজিক নগ্নতাবাদ। এছাড়াও সামরিক নগ্নতাবাদ, ক্যাম্পেইনিং ইত্যাদি।
ডিজনি এক্সডি
ডিজনি এক্সডির প্রচারিত অনুষ্ঠানসমূহের মধ্যে রয়েছে তাদের নিজস্ব টেলিভিশন সিরিজ, ভ্রাতৃপ্রতিম ডিজনি চ্যানেলের পূর্ব এবং বর্তমান টেলিভিশন সিরিজ এবং চলচ্চিত্র​, থিয়েট্রিকাল চলচ্চিত্র, এবং অন্যান্য পরিবেশক থেকে অনুষ্ঠান। এটিতে একই সাথে একটি প্রাইম টাইম অনুষ্ঠানিক ব্লক রয়েছে যেখানে ইস্পোর্টস প্রচার করা হয়।
নগ্নতাবাদ
ব্যক্তিগত ও পারিবারিক নগ্নতাবাদ
ঘরে ও বাগানে প্রায় সময়ই নগ্নতাবাদের চর্চা করা হয়। এটি হতে পারে একাকী বা পরিবারের সদস্য সহকারে।